**Tristețe de primăvară**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tristețe de primăvară

...

S-a stins al primăverii vis,

S-a dus și cerul fără nori,

S-au scuturat pomii de flori

Și să visăm e interzis!

..

Și m-am gândit de-atâtea ori

La flori albe de cais,

Când primăvara mi-a promis

Că voi vedea sosind cocori!

..

Dar primăvara-i pe sfârșite,

Va-mbătrâni verdele crud,

Cât eu sunt orb și ceru-i surd,

...

Toate zilele-nsorite,

Vor trece pe nesimțite

Se vor duce-ncet spre sud!